EkBass/fiwiki-20250220-pages-articles huggingface dataset:
Bristol Fighter

Bristol Fighter on Bristol Carsin valmistama superauto, jota on valmistettu pienessä mittakaavassa vuodesta 2004 vuoteen 2011. == Yleistä == Autossa on sulavamuotoisen lokinsiipiovilla varustetun coupe-koria, on suunnitellut entinen Brabham F1 -insinööri Max Boxstrom. Ilmanvastuskerroin (cd) on 0,28 ja väitetty huippunopeus 338 km/h. Fighterissa on 6-vaihteinen manuaalivaihteisto tai 4-vaihteinen automaatti. Ensimmäinen auto esiteltiin lehdistölle toukokuussa 2003. Ensimmäisen kerran lehdistö ajoi sitä huhtikuun 2005 EVO Magazinessa. == Moottori == Bristol on käyttänyt Chryslerin moottoreita vuodesta 1961. Fighterissa käytetään eteen asennettua Dodge Viperistä peräisin olevaa iskutilavuudeltaan 7996 cm3:n kokoista V10-moottoria. Moottori tuottaa tehoa 532 hv (391 kW) 5600 r/min käyntinopeudella ja vääntöä 698 Nm 4200 r/min käyntinopeudella. Tehokkaammassa Fighter S -versiossa on 636 hv (kovassa vauhdissa ilman patoefektin ansiosta 669 hv). == Fighter T == Marraskuussa 2006 Bristol julkisti kahdella turboahtimella varustetun Fighter T -version, jossa on edelleen modifioitu V10-moottori, joka tuottaa tehoa 1012 hv 5600 r/min käyntinopeudella ja vääntöä 1403 Nm 4500 r/min käyntinopeudella. Tehtaan mukaan auto pystyy jopa 432 km/h huippunopeuteen, mutta se on rajattu kuitenkin 306 km/h:een. Kiihtyvyys 0-60 mph tapahtuu alle 3,5 sekunnissa. Auton 6-portainen manuaalivaihteisto on vahvistettu kestämään suuri vääntö ja ykkösvaihteella pystytään kiihdyttämään 100 km/h nopeuteen asti. Alustaa on huomattavasti vahvistettu ja myös maavara on 10 mm normaalimallia pienempi. Vannekoko sekä edessä että takana on 19". Kun Fighter T siirtyy tuotantoon se tulee olemaan tehokkaampi kuin Bugatti Veyron. Tehokkaampana mallina pysyy kuitenkin edelleen SSC Ultimate Aero TT. == Lähteet == ==Aiheesta muualla== * Bristol Fighter T Luokka:Superautot Luokka:2000-vuosikymmenen autot
Caparo T1

Caparo T1 on vuonna 2006 esitelty erittäin kevyt kaksipaikkainen, keskimoottorinen, superauto, joka on muotoiltu hieman Formula 1 -autojen tyylin mukaisesti. Yhdysvalloissa ensiesittely tapahtui lokakuun lopussa vuonna 2006 Las Vegasissa (SEMA-Show). == Yleistä == Car Magazine kommentoi autoa lauseella "A power-weight ratio double the Bugatti Veyron's, and so much downforce you will be able to drive it upside down in tunnel at 150 mph", eli auton tehopainosuhde on kaksi kertaa Bugatti Veyronia parempi ja ajettaessa 240 km/h nopeudella auto tuottaa niin paljon downforcea, että se pysyisi tunnelin katossa. Auto on tiekäyttöön luokittelematon, eli se on lähinnä radalle tarkoitettu Ferrari FXX:n tavoin. Idea auton rakentamiselle tuli Ben Scott-Geddesiltä ja Graham Halsteadilta. Auton ovat kehittäneet samat insinöörit, jotka kehittivät McLaren F1:n. Protyyppivaiheessa ajo- ominaisuuksien testaamisesta ja kehittämisestä radalla huolehtii kilpa-ajaja Chris Goodwin. Auton kevyestä, komposiittimateriaaleista valmistetusta, korista johtuen tehopainosuhde on jopa 1000 hv (1045 bhp) / 1000 kg , joka on yksi parhaista tehopainosuhteista missään autoissa. Caparo on ensimmäinen sarjavalmisteinen auto, joka rikkoo em. rajan. Auton kokonaispaino on vain 550 kg. Mallin ensimmäinen ajokelpoinen prototyyppi (XP1) valmistui syyskuun lopussa 2006. Toisen prototyypin (XP2) on tarkoitus valmistua ennen joulua ja ensimmäisen tuotantokappaleen ennakoidaan valmistuvan maaliskuussa 2007. Autoa on tarkoitus valmistaa vain noin kahden kappaleen kuukausivauhdilla, jolloin tuotantomääräksi per vuosi saadaan 24 kpl. Auton ensimmäinen julkinen esittely toimivan version muodossa tapahtuu Goodwood Festival of Speed -tapahtumassa kesäkuussa 2007. Autoa suunniteltiin valmistettavan 25 kappaletta vuodessa, mutta sitä oli myyty 15 kappaletta vuoteen 2012 mennessä. Auto kärsi huomiota herättävistä teknisistä ongelmista esittely- ja lehdistötilaisuuksissa. Vuonna 1968 perustettu terästeollisuudessa toiminut Caparo-yhtiö ajautui konkurssiin vuonna 2015. == Moottori == * 3.5 V8, 577 hv @ 10500 r/min, 420 Nm @ 9000 r/min Luotettavuuden takia maksimi käyntinopeus on rajoitettu 10 500 r/min:een, mutta valmistajan ilmoituksen mukaan maksimi on 12 000 r/min. == Suorituskyky == * Huippunopeus: 322 km/h * Kiihtyvyys 0-100 km/h: 2,5 s * Kiihdytys ja jarrutus 0-160-0 km/h: alle 5 s == Mitat == *Pituus: 4066 mm *Leveys: 1990 mm *Korkeus: 1076 mm *Akseliväli: 2900 mm *Omamassa: 465 kg == Lähteet == == Aiheesta muualla == * WorldCarFans - Caparo T1 breaks cover during final stages of development Luokka:Superautot
Cizeta-Moroder V16 T

Cizeta-Moroder V16 T oli italialainen superauto, jota valmistettiin vuosien 1991 ja 1995 välillä ainoastaan 10 kappaletta. Näiden 10 valmistuneen auton lisäksi kaksi keskeneräistä autoa on ollut vuodesta 1998 Detroitissa kontteihin pakattuina ja ovat ilmeisesti edelleen. == Yleistä == V16 T on Cizeta-yhtiön ainoa automalli, jota saa tosin edelleen tilaustyöstä valmistettuna. Nimi V16 T juontuu V16-moottorista ja siitä että se oli asennettu poikittain keskimoottoriksi. Moottori ei kuitenkaan ollut aito V16, vaan oli paremminkin tehty kahdesta "flat plane" V8-moottorista, joiden välissä oli yksi vaihteisto, joka välitti ulostulon pitkittäiseen voimansiirtoon. Siihen asti kun Bugatti Veyron tuli tuotantoon, Cizeta-Moroder V16T oli ainut sodanjälkeinen auto, jossa oli 16-sylinterinen moottori. Autoa pidettiin luksus-superautona, joka pystyi jopa 320 km/h huippunopeuteen ja kiihdytys 0-96 km/h vei aikaa vain n. 4 sekuntia. Autossa oli 5-vaihteinen ZF:n valmistama manuaalivaihteisto ja hunajakennorakenteinen alusta yhdistettynä Marcello Gandinin sutjakkaan alumiinista valmistettuun koriin. Auton suunnittelusta vastasivat entiset Lamborghinin työntekijät. Jarrut ovat nelimäntäiset, Brembon 12" uritetuin ja jäähdytetyin levyin. 17-tuumaiset takarenkaat, leveydeltään 335 mm, olivat suurimmat siihen asti tehdyt. Nykyään samanlaisen auton saa rakennetettua tilaustyönä Cizeta USA:lla huimaan $ 649 000 hintaan, avomalli maksaa $ 200 000 enemmän. Saksalainen EMA Group GmbH haluaa jatkaa auton valmistusta teknisesti päivitettynä. ==Moottori== Auton erikoisin osa oli edistyksellinen 6 litran moottori, joka suunniteltiin alusta asti 16-sylinteriseksi ja neliventtiilitekniikalla varustetuksi (yhteensä 64 venttiiliä). Rakenteen täydensi kahdeksan nokka-akselia ja jäähdytykseen tarvittiin kaksi sivuille asennettua jäähdytintä. Näillä ominaisuuksilla se tuotti 547 hv ja 542 Nm. * 5 995 cm3 V16 90° DOHC 64V, 403 kW (547 hv) @80 00 r/min, 542 Nm @6 000 r/min * Puristussuhde: 9,3:1 * Polttoaineen suihkutus ==Mitat== *Akseliväli: 2 694 mm *Raideleveys edessä: 1 610 mm *Raideleveys takana: 1 666 mm *Pituus: 4 445 mm *Leveys: 2 057 mm *Korkeus: 1 115 mm *Omamassa: 1 700 kg *Polttoainesäiliön tilavuus: 120 l *Eturenkaat: 245/40ZR17 Pirelli P-Zero *Takarenkaat: 335/35ZR17 Pirelli P-Zero *Etuvanteet: 9J x 17" *Takavanteet: 13J x 17" == Lähteet == == Aiheesta muualla == Luokka:Superautot Luokka:1990-luvun autot
Orca 113

Orca 113 on Sveitsissä valmistettu superauto, jota myy liechtensteinilainen Orca Engineering Ltd. Autoa on valmistettu vain 198 kappaletta, joista puolet on C113-coupé-mallia ja puolet R113-roadster-mallia. Auton huippunopeus on jopa 410 km/h, joten se on yksi nopeimmista sarjavalmisteisista automalleista. Prototyyppi esiteltiin alun perin vuonna 2003 Geneven autonäyttelyssä ja ensimmäiset valmiit autot toimitettiin asiakkaille jo vuonna 2004. Auton runko on tehty alumiinista, magnesiumista sekä titaanista ja koripaneeleissa on käytetty hiilikuitua sekä kevlaria. Autoa valmistetaan 10-15 kappaleen vuosivauhdilla. == Moottorit == Moottorina on Audin V8-moottori tai Volvon viisisylinterinen turbomoottori. *2.3 *4.2 - 650 hv == Mitat == *Omamassa: 850 kg ==Aiheesta muualla== https://web.archive.org/web/20060822215020/http://www.bec.ch/ Luokka:Superautot Luokka:2000-vuosikymmenen autot
Suomen Kaapelitehdas

Suomen Kaapelitehdas Osakeyhtiö oli suomalainen vuosina 1917–1966 olemassa ollut yritys, joka valmisti pääasiassa erilaisia sähkö-, lennätin- ja puhelinkaapeleita. Yhtiö fuusioitiin vuonna 1967 osaksi Nokia-konsernia. Yhtiön edeltäjä oli insinööri Arvid Wikströmin 1912 perustama Suomen Punomotehdas Oy, jonka Ab Gottfr. Strömberg Oy osti vuonna 1916. Strömberg luovutti punomatehtaan vuonna 1917 uudelle perustetulle yhtiölle Suomen Kaapelitehdas Osakeyhtiölle, johon tuli Strömbergin lisäksi useita muita osakkaita. Strömbergin jouduttua taloudellisiin vaikeuksiin vuonna 1922 kaapelitehtaan enemmistöomistajaksi tuli Suomen Gummitehdas Osakeyhtiö, joka omisti ennestään Nokia Aktiebolag -yhtiön osake-enemmistön. Kaapelitehtaan tehdasrakennus, nykyinen Merikortteli sijaitsi 1920-luvulla Helsingissä Pursimiehen-, Merimiehen- ja Telakkakatujen varrella. Uusi kaapelitehdas rakennettiin 1939–1944 Salmisaareen ja sitä laajennettiin vielä 1954. Vuonna 1961 avattiin uusi tehdas Pikkalaan Kirkkonummelle jonne tuotantoa alettiin siirtää Salmisaaresta. Kaapelitehdas laajensi toimintaansa elektroniikan ja tietokoneiden alueille, kun yhtiön elektroniikkaosasto ja laskentakeskus perustettiin keväällä 1960. Yhtiön laskentakeskuksen ensimmäinen tietokone Elliott 803 otettiin käyttöön Salmisaaressa syksyllä 1960. Joulukuussa 1961 laskentakeskuksen pääkoneeksi tuli Siemens 2002. Kaapelitehdas edusti Suomessa Siemensin, ranskalaisen Bullin ja amerikkalaisen General Electricin tietokoneita ja reikäkorttikoneita. Tietokoneosasto erotettiin omaksi yksikökseen 1963. Vuonna 1967 tapahtuneen fuusion jälkeen kaapelitehtaan elektroniikka- ja tietokoneosastoista muodostettiin yksi Nokian neljästä teollisuusryhmästä, joka sai nimekseen Nokia Elektroniikka. Vuonna 1957 perustettiin Salmisaareen kondensaattoreita valmistanut yksikkö. Tästä yksiköstä kehittyi sitten Nokian kondensaattoritehdas ja nykyisin se toimii nimellä Grid Solutions Oy. Nokia jatkoi kaapelituotantoa vuoden 1967 fuusion jälkeen Nokia Kaapeli -teollisuusryhmässä. Vuonna 1997 nimeksi muuttui NK Cables, jonka toimintaa jatkoivat Draka Comteq Finland Oy, Draka NK Cables Oy ja Draka Fibre Finland Oy. Lokakuussa 2012 yhtiöt fuusioituivat Prysmian- yhtiöiden kanssa muodostaen Prysmian Finland Oy:n. == Toimitusjohtajat == * 1937–1955 Verner Weckman * 1955–1966 Björn Westerlund (jatkoi Nokian toimitusjohtajana 1967–1977) == Lähteet == * Pörssitieto : Suomen Kaapelitehdas Oy : Pörssihistoria * * * Eila Jaakola : Suomen Kaapelitehtaan elektroniikkaosastosta Nokia Elektroniikaksi * Prysmian Finland Oy syntyy - Suomen Prysmian- ja Draka-yhtiöt fuusioidaan === Viitteet === Luokka:Entiset suomalaiset metalliteollisuusyhtiöt
Vector M12

Vector M12 on Vector Aeromotive Corporationin suunnittelema superauto. Se on ensimmäinen Vector-malli, joka valmistettiin sen jälkeen, kun Megatech osti Vectorin Jerry Wiegertiltä. Autoa valmistettiin vain 17 kappaletta. Auto perustuu aikaisempaan Vector WX-3 -malliin, joka kuitenkin jäi prototyyppiasteelle Vectorin siirtyessä Megatechin omistukseen. Moottorina on Lamborghinin V12-moottori, jonka takia kori jouduttiin suunnittelemaan kokonaan uudelleen (WX-3 oli suunniteltu käyttämään V8-moottoria). M12:n valmistus lopetettiin vuonna 1999, kun yhtiöllä ei enää ollut rahaa maksaa Lamborghinille moottoreista. Luokka:Superautot Luokka:1990-luvun autot
Vector W8

Vector W8 on Vector Supercarsin valmistama urheiluauto, jonka on suunnitellut Gerald Wiegert. Mallia valmistettiin vain 21 kappaletta, joista 17 meni myyntiin ja 4 on prototyyppejä. Auton myyntihinta oli aluksi jopa 455 000 Yhdysvaltain dollaria, mutta nykyään niitä saa käytettynä alle puoleen hintaan. W8 perustui yhtiön aiempaan prototyyppiin W2:seen. == Moottori ja tekniset tiedot == Auton moottorina on Chevroletin pikkulohko V8:sta kehitetty moottori, johon on kytketty kolmivaihteinen automaattivaihteisto. Autossa on kaksi turboahdinta. *Teho: 625 hv @ 5700 r/min. *Vääntömomentti: 834 Nm *Moottorin tilavuus: 5973 cc *Paino: 1506 kg *Akseliväli: 2616 mm *Pituus: 4369 mm *Leveys: 2083 mm *Korkeus: 1080 mm *Vaihteisto: 3-vaihteinen automaatti *Huippunopeus: 338 km/h *0–100 kmh : 4,2 sekuntia *Polttoainetankki: 106 litraa ==Aiheesta muualla== *https://www.autozine.org/Archive/Vector/classic/W8.html Luokka:Superautot Luokka:1990-luvun autot
Blanche Bingley

Blanche Bingley myöhemmin Blanche Hillyard (3. marraskuuta, 1863 Greenford, Ealing - 6\. elokuuta 1946 Lontoo) oli englantilainen tennispelaaja. Bingley kuului ”Ealing Lawn Tennis & Archery Clubiin”. Vuonna 1884 hän oli mukana kaikkien aikojen ensimmäisessä Wimbledonin naisten turnauksessa ja kaappasi siellä kaksi vuotta myöhemmin ensimmäisen kuudesta kaksinpelimestaruudestaan. Bingley oli seitsemän kertaa turnauksen loppuottelussa häviävänä osapuolena, ja hänen kolmetoista finaaliesiintymistään on edelleen (2007) Wimbledonin ennätys. Samoin on neljäntoista vuoden aikaväli hänen ensimmäisen ja viimeisen turnausvoittonsa välillä. Blanche Bingley avioitui uransa aikana, joten pöytäkirjoissa hänen tuloksiaan on myös nimillä Blanche Hillyard tai Blanche Bingley Hillyard. Hän pääsi vielä 37-vuotiaana Wimbledonin loppuotteluun ja jatkoi kilpauraansa 48-vuotiaaksi. Viimeisen kerran hän kilpaili Wimbledonissa 1912. ==Grand Slam -turnaukset== *Wimbledon **Mestaruus: 1886, 1889, 1894, 1897, 1899, 1900 **Finaalissa: 1885, 1887, 1888, 1891, 1892, 1893, 1901 ==Lähteet== Luokka:Brittiläiset tennispelaajat Luokka:Vuonna 1863 syntyneet Luokka:Vuonna 1946 kuolleet
BMW X5 (E53)

BMW E53 on BMW X5:n ensimmäisen sukupolven malli, jota valmistettiin vuosina 1999–2006. Sen seuraajaksi tuli E70. Vuoden 2003 Euro NCAP -kolaritestistä E53 sai tulokseksi täydet viisi tähteä. X5 esiteltiin Frankfurtin autonäyttelyssä syksyllä 1999. Moottorivaihtoehtoina olivat aluksi kuusisylinterinen 3,0-litrainen (231 hv) sekä 4,4-litrainen V8 (286 hv). Keväällä 2001 valikoimaa täydensi kuusisylinterinen 3,0-litrainen (184 hv) dieselmoottori. Vuoden 2002 alussa tuli vielä 4,6-litrainen V8 (347 hv). Frankfurtin autonäyttelyssä syyskuussa 2003 esiteltiin kasvojenkohotuksen kokenut malli. Ulkonäöllisiä muutoksia olivat uudelleenmuotoillut ajovalot, etusäleikkö ja -puskuri. Auto sai lisäksi uuden, aiempaa kehittyneemmän xDrive- nelivetojärjestelmän. 4,6-litrainen V8 korvattiin uudella 4,8-litraisella, jossa oli tehoa 360 hevosvoimaa. 4,4-litraisen teho nousi 320 hevosvoimaan, dieselmoottorin puolestaan 218 hevosvoimaan. == Lähteet == == Aiheesta muualla == X5 (E53) Luokka:J-segmentin autot Luokka:1990-luvun autot Luokka:2000-vuosikymmenen autot Luokka:Seulonnan keskeiset artikkelit
BMW X5

BMW X5 on BMW:n vuodesta 1999 lähtien valmistama crossover-tyyppinen automalli. Se sijoittuu mallistossa pienemmän X3:n ja suuremman X7:n väliin. == BMW X5 (E53) 1999–2006 == == BMW X5 (E70) 2006–2013 == == BMW X5 (F15) 2013–2018 == == BMW X5 (G05) 2019– == == Aiheesta muualla == X5 Luokka:J-segmentin autot
BMW X5 (E70)

BMW E70 on BMW X5:n toisen sukupolven malli, jota valmistettiin vuosina 2006–2013. Se korvasi edeltäneen E53-mallin ja seuraajaksi tuli F15. Malliin perustuu myös coupémaisempi X6 (E71). Urheilullinen X5 M esiteltiin New Yorkin autonäyttelyssä huhtikuussa 2009 yhdessä sisarmallinsa X6 M:n kanssa. Moottorina on kaksoisturboahdettu 4,4-litrainen V8 teholtaan 550 hevosvoimaa. Vuonna 2010 malli sai ulkonäöllisten uudistusten lisäksi uuden kahdeksanportaisen automaattivaihteiston. == Lähteet == == Aiheesta muualla == X5 (E70) Luokka:J-segmentin autot Luokka:2000-vuosikymmenen autot Luokka:2010-luvun autot
Porsche Cayenne

Porsche Cayenne on Porschen vuodesta 2002 lähtien valmistama suurikokoinen, ylellinen crossover-tyyppinen automalli. Se oli valmistajan ensimmäinen malli luokassaan, ja samalla myös ensimmäinen neliovinen Porsche. Sittemmin valmistaja on esitellyt myös pienemmän crossover-mallin, Macanin. == Porsche Cayenne Typ 9PA (2002–2010) == Ensimmäisen sukupolven Cayenne (model 955) esiteltiin Pariisin autonäyttelyssä syksyllä 2002. Se perustuu samalle pohjalevylle kuin Volkswagen Touareg. Cayennen korit valmistettiin Slovakian Bratislavassa samassa tehtaassa Touaregin kanssa. Pääosa moottoreista koottiin Saksassa, Stuttgart-Zuffenhausenissa ja autojen lopullinen kokoonpano tapahtui myös Saksassa, Leipzigin tehtaalla. Vuoden 2007 uudistuksessa malli (model 957) sai muun muassa uudelleenmuotoillun etupuskurin. == Porsche Cayenne Typ 92A (2010–2017) == Toisen sukupolven Cayenne (model 958.1) esiteltiin Geneven autonäyttelyssä maaliskuussa 2010. Se perustuu samalle pohjalevylle kuin toisen sukupolven Volkswagen Touareg. Vuonna 2014 malli (model 958.2) sai aiempaa suuremmat etupuskurin ilmanottoaukot. == Porsche Cayenne Typ PO536 (2017–) == Kolmannen sukupolven Cayenne esiteltiin Frankfurtin autonäyttelyssä syyskuussa 2017. Se perustuu Volkswagen Groupin modulaariselle MLB- pohjalevylle, kuten myös esimerkiksi Audi Q7 ja Bentley Bentayga. Auto valmistetaan nyt kokonaan Slovakiassa. Vuoden 2017 Euro NCAP -kolaritestistä Cayenne sai tulokseksi täydet viisi tähteä. Shanghain autonäyttelyssä huhtikuussa 2019 esiteltiin Cayenne Coupé, jonka perä on muotoiltu perusmallia viistommin. Malli on lisäksi ainoastaan nelipaikkainen. == Lähteet == == Aiheesta muualla == Cayenne Luokka:J-segmentin autot Luokka:2000-vuosikymmenen autot Luokka:2010-luvun autot Luokka:2020-luvun autot
Porsche Boxster 987

Porsche Boxster 987 on keskimoottorinen roadster-tyyppinen urheiluauto, joka esiteltiin vuonna 2004 Pariisin autonäyttelyssä uuden Porsche 997 -mallin kanssa. Porsche Boxsterin uusi malli tuli myyntiin vuonna 2005. == Yleistä == Auton ulkonäkö muistuttaa hyvin paljon edellistä sukupolvea, mutta ajovalot on muotoiltu pyöreämmiksi kuten 911-mallissakin. Auton sivussa olevat ilmanottoreiät on muotoiltu uudelleen ja autoa on muutenkin muotoiltu samanlaiseksi, kuin sen coupé-malli, Porsche Cayman. Mallivuoden 2007 autojen valmistus aloitettiin elokuun alussa 2006. Tällöin 2,7-litraisen moottorin huipputeho nousi 5 hv ja Boxster S:n moottorin iskutilavuus kasvoi 3,4-litraan. == Facelift 2008 == Autosta odotellaan uudistettua versiota vuonna 2008. Tällöin siihen tulee mm. uusi etupuskuri, suuremmat ilmanottoaukot ja LED-malliset ajovalot. Samanlaisia muutoksia odotetaan myös takaosaan. == Moottorit == *2.7 - 176 kW (240 hv) (2005-2006) *2.7 - 180 kW (245 hv) (2007-) *3.2 S - 206 kW (280 hv) (2005-2006) *3.4 S - 217 kW (295 hv) (2007-) == Lähteet == Boxster 987 Luokka:S-segmentin autot Luokka:2000-vuosikymmenen autot Luokka:2010-luvun autot
Porsche Boxster

Porsche Boxster on Porschen keskimoottorinen takavetoinen roadster-tyyppinen urheiluauto, jota on valmistettu myös Suomessa Uudenkaupungin autotehtaalla. Boxster on Porschen halvin ja pienin automalli. Nimi Boxster on yhdistelmä sanoista boxer, joka on autossa käytetty moottorityyppi, ja roadster, joka on kyseisen auton korityyppi. Alkuaan Boxsteria oli tarkoitus valmistaa noin 15 000 kappaleen vuosivauhdilla. Menestys on kuitenkin ollut odotettua suurempaa ja vuosituotanto oli esimerkiksi vuosina 2005-2006 (mukaan lukien Porsche Cayman) noin 28 000 kappaletta. Mallin tärkein markkina-alue on Yhdysvallat, jossa noin 40 % autoista myydään. Valmetin autotehtailla valmistui 200 000\. Boxster marraskuussa 2006. Boxsteria valmistettiin Uudenkaupungin lisäksi Saksassa Zuffenhausenissa. Uudenkaupungin autotehtaan viimeiset Porschet valmistuvat vuonna 2011, jonka jälkeen sekä Boxsterin että Caymanin tuotanto siirtyi Saksan Osnabrückiin. == Boxster 986 (1996-2004) == Ensimmäisen sukupolven Boxster esiteltiin vuonna 1996. Ensimmäiset valmistuneet autot ovat vuosimallia 1997. Auton valmistus aloitettiin Stuttgartissa, aikaisemmin Porsche 928 -mallia valmistaneella tehtaalla. Syyskuussa 1997 mallisarjan valmistus aloitettiin myös Uudessakaupungissa ja kaiken kaikkiaan Suomessa valmistettiin lähes 70 prosenttia 986-mallisarjasta. Moottorit ovat 6-sylinterisiä boxereita ja tilavuudeltaan 2,5-3,2 litraa. Malliston tehokkain versio on 258 -hevosvoimainen 3.2 S. == Boxster 987 (2005-) == Toisen sukupolven mallin ensiesittely tapahtui Pariisin autonäyttelyssä vuonna 2004. Myyntiin malli tuli seuraavana vuonna. Ulkonäöltään auto muistuttaa edellistä sukupolvea, mutta mm. ajovalot on muotoiltu samaan aikaan esitellyn 911-mallin mukaisesti pyöreämmäksi. Boxer-moottorien iskutilavuus on kasvanut hieman, valikoima vaihtelee 2,7 ja 3,4 litran välillä. Autosta odotettiin uudistettua versiota vuonna 2009. Tällöin siihen tuli mm. uusi etupuskuri, suuremmat ilmanottoaukot ja ksenonajovalot. Samanlaisia muutoksia odotettiin myös takaosaan. == Lähteet == Boxster Luokka:S-segmentin autot
Porsche Boxster 986

Porsche Boxster on keskimoottorinen, roadster-tyyppinen urheiluauto, joka esiteltiin vuonna 1996. Boxster on Porschen edullisin ja pienin automalli. Mallinimi tulee sanoista Boxer (viitaten bokserimoottoriin) ja Roadster. Ensimmäisen sukupolven Boxsterin on muotoillut Style Porsche -osaston johtaja Harm Lagaay. Muotoilussa käytettiin lähtökohtana perinteisiä linjoja, joista aiemmissa malleissa oli jonkin verran jo poikettu. Auton valmistus aloitettiin vuonna 1996 Stuttgartissa entisellä Porsche 928 -tehtaalla. Myös Valmetin autotehdas Uudessakaupungissa valmisti Boxstereita. Ensimmäisen sukupolven Boxster oli Porschen myydyin malli ennen Porsche Cayenne -maasturin myyntiintuloa. Syksyllä 2002 malliin tehtiin facelift, jonka yhteydessä puskurit muotoiltiin uudelleen korostaen enemmän ilmanottoaukkoja ja pakoputkea. Kirkkaat ajovaloumpiot ovat vakiot. Samalla luovuttiin sivu- ja takavilkkujen ruskeankeltaisesta sävystä. Tosin Yhdysvalloissa säilyivät ruskeankeltaiset etusivuvalot ja punaiset takavilkut. Kuomu on uudelleen muotoiltu ja takalasi on korvattu lasisella aiemman muovisen sijaan. Boxsterien yleisimmät värit ovat hopea, musta ja sininen edustaen kolmea neljännestä valmistusmäärästä. == Moottorit == Malli Moottori Iskutilavuus Teho Vääntö Mallivuodet 2.5 B6 M96/20 2 480 cm3 150 kW (204 hv) @ 6 000 r/min 245 Nm @ 4 500 r/min 1997–2000 2.7 B6 M96/22 2 687 cm3 162 kW (220 hv) @ 6 500 r/min 260 Nm @ 4 500 r/min 2000–2003 2.7 B6 M96/23 2 687 cm3 168 kW (228 hv) @ 6 300 r/min 260 Nm @ 4 700 r/min 2003–2004 3.2 S B6 M96/21 3 179 cm3 185 kW (253 hv) @ 6 250 r/min 305 Nm @ 4 500 r/min 2000–2003 3.2 S B6 M96/24 3 179 cm3 192 kW (261 hv) 310 Nm @ 4 600 r/min 2003–2004 == Mitat == *Pituus: 4 315 mm *Leveys: 1 786 mm *Korkeus: 1 290 mm *Akseliväli: 2 415 mm *Raideleveys (e/t): 1 455/1 508 mm *Omamassa: 1 250–1 335 kg *Tavaratila: 260 l == Lähteet == Boxster 986 Luokka:S-segmentin autot Luokka:1990-luvun autot Luokka:2000-vuosikymmenen autot
Lena Rice

Lena Rice (oik. Helena Bertha Grace Rice, s. 21. kesäkuuta 1866 - 21\. kesäkuuta 1907) oli irlantilainen tennispelaaja. Hän on ainut Wimbledonin kaksinpelin voittanut irlantilainen naispelaaja. Rice pääsi loppuotteluun 1889, mutta hävisi. Voitto tuli kuitenkin vuonna 1890, jolloin hän kukisti finaalissa May Jacksin lukemin 6–4, 6–1. Rice kuoli tuberkuloosiin 41-vuotissyntymäpäivänään. == Lähteet == Luokka:Irlantilaiset tennispelaajat Luokka:Vuonna 1866 syntyneet Luokka:Vuonna 1907 kuolleet
Atomic County

Atomic County on O.C.:ssa esiintyvä kuvitteellinen sarjakuva, jonka on piirtänyt Seth Cohen (Adam Brody). Hänen ystävänsä Zach Stevens (Michael Cassidy) auttoi. Atomic County on esiintynyt aktiivisesti O.C.:n toisen tuotantokauden jaksoissa siitä lähtien, kun Zach ehdotti Sethille, että hän voisi tehdä oman sarjakuvan. == Historia == Atomic County syntyi, kun Seth Cohen piirsi luonnoksia koulussa. Kun Zach Stevens näki Sethin luonnokset, hän ehdotti, että Seth voisi alkaa tehdä omaa sarjakuvaa. Seth sai hermoromahduksen Sarjakuvafirman (WildStormin) tapaamisessa, koska he eivät saaneet sopimusta aikaan sarjakuva-albumista. Myöhemmin, kun Carter Buckley näkee Sethin piirrokset, hän järjestää pojille toisen mahdollisuuden solmia sopimus. Tämä toinen tapaaminen menee todella hyvin, ja pojat allekirjoittavat sopimuksen julkaista sarjakuvakirjan Sethin piirroksista. Atomic County esiintyi vielä kerran 4. tuotantokauden alussa, jolloin Seth teki numeron Kid Chinon Ryan Atwoodin alkuperästä joka perustui tosiasioihin, mutta tarina oli erilainen, sillä Sethillä oli supervoimia ja puvut olivat erilaiset. Mukana oli mm. Ryanin tulo Newportiin, Ryanin ja Sethin ystävystyminen sekä Ryanin ja Sethin tappelu Luke Wardia ja muita vesipallon pelaajia vastaan. ==Sarjakuvan henkilöt == Suluissa on henkilön nimi O.C.:ssa. * Ironisti (Seth Cohen) * Kid Chino (Ryan Atwood) * Little Miss Vixen (Summer Roberts) * Cosmo-tyttö (Marissa Cooper) * Demonivesipallon pelaajat (Luke Ward, toinen Zach Stevens ja muut vesipallon pelaajat) == Aiheesta muualla == *Atomic County | The O.C. Comic Book Story *The O.C Wikia Luokka:Supersankarisarjakuvat
EE-T1 Osório

EE-T1 Osório on brasilialaisen Engesa (Engenheiros Especializados S/A) -yhtiön 1980-luvun puolivälissä kehittämä M1 Abrams ja Leopard 1 vaunuja vastaava taistelupanssarivaunu. Engesa kehitti vähäisellä valtion tuella Osórion, tarkoituksenaan myydä sitä arabimaille ja muille kolmannen maailman valtioille, jotka eivät ole Nato-maiden liittolaisia. Tämä taas olisi mahdollistanut pahasti alirahoitetun Brasilian armeijan tilaukset, vaatimatta Brasilian valtiolta tukea panssarivaunun kehitys- tai tutkimustyöhön. Toisin kuin turbiinimoottorinen M1 Abrams, Osório käytti tavanomaista dieselmoottoria, ollen kuitenkin kevyempi ja modernimpi kuin Leopard 1. Osório voitti pääkilpailijansa Saudi-Arabian armeijan järjestämässä vertailussa ja sai useat maat kiinnostumaan vaunun ostosta, ilmeisesti myös Irakin, joka tarkkaili Saudi-Arabian valintakokeita. Vähän tämän jälkeen Irak kuitenkin hyökkäsi Kuwaitiin, aloittaen ensimmäisen Persianlahden sodan. Yhdysvaltain johtaman liittouman puolustama Saudi-Arabia hankkikin M1A1 Abrams -vaunuja. Muut mahdolliset ostajat seurasivat Saudi-Arabian esimerkkiä. Brasilian armeija ei saanut rahoitusta Osórion ostamiseen ja Engesa joutui konkurssiin. ==Aiheesta muualla== *Fprado.com ===Kirjallisuutta=== *Trewhitt, Philip: Panssarivaunut ja panssaroidut ajoneuvot, Karisto Oy, Hämeenlinna, 2009, suom. Petri Kortesuo ISBN 978-951-23-5145-9 (s. 81) Luokka:Brasilialaiset taistelupanssarivaunut
Charlotte Cooper

Charlotte Reinagle Cooper (22. syyskuuta 1870 Ealing, Middlesex - 10\. lokakuuta 1966 Helensburgh, Skotlanti) oli englantilainen tennispelaaja. Cooper kuului nuorena ”Ealing Lawn Tennis Clubiin”. Ensimmäisen viidestä Wimbledonin tennisturnauksen kaksinpelivoitostaan hän otti 1895. Hän uusi mestaruutensa seuraavana vuonna 1896 kuurouduttuaan samana vuonna ennen turnausta ja voitti turnauksen kolmannen kerran 1898. Cooper oli ensimmäinen henkilökohtaisen olympiavoiton saavuttanut naisurheilija. Hän vei tenniksen kaksinpelin mestaruuden Pariisin kesäolympialaisissa 1900, joihin naiset saivat ensimmäisen kerran osallistua. Hän voitti kisoissa myös sekanelinpelin Reginald Dohertyn kanssa. Cooper avioitui 12. tammikuuta 1901 maanmiehensä Alfred Sterryn kanssa. Samana vuonna hän voitti neljännen kerran Wimbledonin mestaruuden. Perheelle omistetun ajan jälkeen hän palasi kilpakentille ja otti Wimbledonissa viidennen turnausvoittonsa 1908 . Hän oli tuolloin 37 vuoden ja 282 päivän ikäinen, mikä on edelleen (2020) voimassa oleva ikäennätys. 41-vuotiaana hän lukeutui yhä parhaiden tennispelaajien joukkoon ja pääsikin Wimbledonin loppuotteluun 1912. Charlotte Cooper Sterry kuoli 1966 Skotlannin Helensburghissa 96-vuotiaana. ==Grand Slam -voitot (5)== Vuosi Turnaus Vastustaja loppuottelussa Loppuottelun tulos 1895 Wimbledon Helen Jackson 7–5, 8–6 1896 Wimbledon (2) Alice Pickering 6–2, 6–3 1898 Wimbledon (3) Louise Martin 6–4, 6–4 1901 Wimbledon (4) Blanche Hillyard 6–2, 6–2 1908 Wimbledon (5) Agnes Morton 6–4, 6–4 ==Lähteet== Luokka:Brittiläiset tennispelaajat Luokka:Brittiläiset olympiavoittajat Luokka:Vuonna 1870 syntyneet Luokka:Vuonna 1966 kuolleet
Claude Pompidou

Claude Pompidou (13. marraskuuta 1912 – 3. heinäkuuta 2007) oli Ranskan presidentin Georges Pompidoun puoliso. Claude Pompidou toimi muun muassa Pompidou-keskuksen johtajana. Claude (o.s. Cahour) syntyi vuonna 1912 Chateau- Gontier'ssa, Mayennen departementissa. Hän tapasi tulevan aviomiehensä opiskellessaan lakitiedettä, ja he menivät naimisiin vuonna 1935. He saivat Alain-pojan. Luokka:Ranskan presidenttien puolisot Luokka:Vuonna 1912 syntyneet Luokka:Vuonna 2007 kuolleet
Klaus Wowereit

Klaus Wowereit (s. 1. lokakuuta 1953, Berliini) on saksalainen poliitikko, joka edustaa Saksan sosiaalidemokraattisen puolueen (SPD) keskustavasemmistoa. Hän toimi 16. kesäkuuta 2001 - 11. joulukuuta 2014 Berliinin hallitsevana pormestarina (Regierender Bürgermeister), jonka tehtävä on liittovaltioiden pääministerien tasoinen. == Tausta == Vuonna 1973 Klais Wowereit suoritti ylioppilastutkintonsa Berliinin Ulrich-von-Hutten-Oberschulessa ja sittemmin vuosina 1981 ja 1984 hän suoritti lainopilliset tutkinnot Berliinin vapaassa yliopistossa (Freie Universität Berlin). == Poliittinen ura == Palveltuaan kolme vuotta virkamiehenä Berliinin senaatin sisäministeriössä hän pyrki jäseneksi Berliinin Tempelhofin kaupunginosavaltuustoon. Hänestä tuli nuorin kaupunginosavaltuutettu Berliinissä. Oltuaan 11 vuotta kaupunginosavaltuutettuna hän pyrki vuonna 1995 Berliinin kaupungin maapäiville (Abgeordnetenhaus), jotka vastaavat osavaltion lainsäädännöstä. Marraskuussa 1999 hänen valittiin puolueensa SPDn parlamenttiryhmän puheenjohtajaksi. Vuodesta 2001 lähtien on toiminut Berliinin pormestarina, joka tehtävä vastaa muissa Saksan osavaltioissa pääministerin tehtävää. Ennen vaaleja SPD oli päättänyt yhteistyönsä Kristillisdemokraattisen CDUn kanssa ja tämä oli johtanut osavaltion uusiin vaaleihin. Pitkällisten neuvotteluiden jälkeen Wowereit puolueineen solmi vasemmistopuolue PDSn kanssa koalition kaupungin hallitsemiseksi. Vuonna 2006 pidetyissä osavaltiovaaleissa Wowereit ja hänen puolueensa SPD saavuttivat kaupungin suurimman puolueen vahvan aseman. Tämän 16. maapäivien enemmistö äänesti Wowereitin jatkamaan pormestarina. Enemmistö oli tosin niukka 75–74, sillä CDU:n, Vapaiden demokraattien ja vihreiden edustajat äänestivät häntä vastaan. == Lähteet == == Aiheesta muualla == *Henkilökohtaiset web-sivut *Pormestarin henkilökuva Luokka:Berliinin pormestarit Luokka:Saksalaiset sosiaalidemokraattiset poliitikot Luokka:Vuonna 1953 syntyneet Luokka:Elävät henkilöt
Tummatarhakotilo

Tummatarhakotilo eli mustahuulitarhakotilo (Cepaea nemoralis) värikäs Etelä- Suomessa tavattava maalla elävä kuorellinen nilviäinen. == Ulkonäkö == Tummatarhakotilon tunnistaa mustasta huulesta eli kuoren aukon reunuksesta. Muuten sen väritys on samanlainen kun valkotarhakotilolla (Cepaea hortensis).Tummatarhakotilo on myös hiukan suurempi kuin valkotarhakotilo. == Levinneisyys == Tummatarhakotiloita on Suomessa melko vähän, niitä löytyy harvakseltaan melko eteläisestä Suomesta. == Lähteet == Luokka:Tarhakotilot
No!

No! on suomalaisen rockyhtye Boycottin toinen albumi. Se julkaistiin vuonna 1988. == Kappaleet == A-puoli # (säv. Lampinen – Maijanen – Läntinen, san. Läntinen – Maijanen) # (säv. Lampinen – Läntinen) # (säv. McCafferty – Charlton – Agnew – Sweet, san. Charlton) # (säv. Maijanen, san. Läntinen – Maijanen) # (Lampinen – Läntinen) B-puoli # * (Maijanen) # (säv. Lampinen – Läntinen – Makkonen, san. Läntinen –Lampinen – Makkonen) # (säv. Lampinen – Läntinen – Makkonen, san. Lampinen – Läntinen – Makkonen – Russell Beesley) # (säv. Lampinen – Läntinen, san. Lampinen – Läntinen – Maijanen) # (säv. Lampinen – Läntinen, san. Lampinen – Läntinen – Maijanen) # (säv. Lampinen – Läntinen, san. Lampinen – Läntinen – Maijanen) Sovitukset ovat Boycottin, paitsi "Forgive" (Boycott – T. T. Oksala), "Crystal" (Boycott – T. T. Oksala – Jukka Tuovinen), "Forgive" (Boycott – jousisovitukset Pekka Pohjola). CD-bonus # * Make My Day == Muusikot == * Tommi Läntinen – laulu * Ari "Hombre" Lampinen – kitara * Matti Maijanen – bassokitara * Marko Kainulainen – rummut * Markku Hammarberg – bandoneon * Marko Ylönen – sello * Heikki Keskinen – saksofoni * Janne Murto – saksofoni * Jukka Tuovinen – saksofoni * Tapani Rinne – saksofoni * Jari Hongisto – pasuuna * Juha Ketola – trumpetti * Seija Puurunen – alttoviulu * Jukka Mertanen – viulu * Salla Mertsalo – viulu * Pekka Pohjola – jousisovitukset (kappale 11) \+ * T. T. Oksala – tuottaja == Lähteet == * Boycott LP No! (Amulet WISH 26) 1988 == Aiheesta muualla == * No! discogs.com -sivustolla Luokka:Tommi Läntisen albumit No! Luokka:T. T. Oksalan tuottamat albumit
Lightning Strikes Back!

Lightning Strikes Back! on suomalaisen rockyhtye Boycottin kolmas albumi. Se julkaistiin vuonna 1990. == Kappaleet == A-puoli # # # # # B-puoli # * # # # # == Muusikot == * Tommi Läntinen – laulu, taustalaulu, komppikitara * Ari "Hombre" Lampinen – kitara, soolokitara * Tomi Norha – basso, taustalaulu * Harri Seppälä – rummut * Tapio Siitonen – kosketinsoittimet, taustalaulu * Jorge Bermudez – lyömäsoittimet * Rovel Cazanjan – tampuriini (kappaleessa: Giving it All Up for Love) * Catherine Cardinal – taustalaulu Luokka:Tommi Läntisen albumit Lightning Strikes Back!
Gotta Rock

Gotta Rock on suomalaisen rockyhtye Boycottin kokoelma-albumi. Se julkaistiin kahden ensimmäisen levyn jälkeen vuonna 1989. == Kappaleet == # # # # # # # # # # # # Gotta Rock Luokka:Tommi Läntisen albumit
Red (Boycottin albumi)

Red on rockyhtye Boycottin neljäs studioalbumi. Se julkaistiin vuonna 1992. Albumi ylsi Suomen virallisen listan sijalle 26, ja se pysyi listalla yhteensä 5 viikkoa. Helsingin Sanomien Ilkka Mattila kirjoitti Redin olevan luonnollisempaa ja vapautuneempaa musisointia kuin Boycottin edelliset albumit: ”Red on täynnä musiikkia, jollaista kuulee radiossa ja tv-kanavilla päivittäin, mutta tällä kertaa siinä on mukana positiivisia jännitteitä, niin kappaleissa kuin niiden toteutuksessa.” == Kappaleet == # # # # # # # # # # # # # # == Muusikot == * Tommi Läntinen – laulu, taustalaulu, akustinen kitara * Ari "Hombre" Lampinen – kitara, soolokitara, taustalaulu * Tomi Norha – basso, taustalaulu, piano intro (kappale: Heat) * Harri Seppälä – rummut, taustalaulu * Tapio Siitonen – kosketinsoittimet, taustalaulu == Lähteet == Red Luokka:Tommi Läntisen albumit Luokka:Mikko Karmilan tuottamat albumit
Vallonit

Vallonit () ovat eteläisen Belgian ranskankielistä kansaa. He muodostavat noin yhden kolmasosan kaikista belgialaisista eli puolet pohjoisemmassa asuvien hollanninkielisten flaamien määrästä. Uskonnoltaan vallonit ovat etupäässä roomalaiskatolisia. == Historia == Vallonit polveutuvat etupäässä Belgiaa roomalaisaikaan saakka asuttaneista kelttiläisistä belgeistä. Kun seudulle alkoi 400-luvulla saapua lännestä frankkeja ja muita germaaneja, vallonien ja germaanien rajaksi muodostuivat Belgian keskiosien sankat metsät. Myöhemmin kun germaanit laajensivat aluettaan etelämmäksi, vallonit säilyivät yhä omana kansanaan. Kun Belgia itsenäistyi 1830-luvulla, valloneilla oli maassa enemmän valtaa kuin maan pohjoisosien flaameilla, vaikka flaamit olivat enemmistössä. Ranskasta tehtiin Belgian ainoa virallinen kieli, ja flaamin kielestä alkoi tulla tasa-arvoisempi vasta myöhemmin. Suurin osa Belgian raskaasta teollisuudesta ja kaivosteollisuudesta sijaitsee vallonien alueella. == Kieli == Vallonin kieli on määritelty paikalliseksi alkuperäiskieleksi, joka on sukua ranskan kielelle. Jotkut kielitieteilijät tosin luokittelevat vallonin vain ranskan kielen murteeksi, ja esimerkiksi pääkaupunki Brysselin ranskankieliset asukkaat eivät pidä itseään valloneina. Suurin osa valloneista puhuu nykyisin ranskaa, ja vain kolmasosa puhuu vallonia. Vallonin murteita pyritään säilyttämään esimerkiksi kouluopetuksen kautta. Vallonin kielellä on 900-vuotinen kirjallinen perinne. ==Vallonit Suomessa== Suomen valloneista suurin osa on tullut Suomeen Ruotsin kautta. Ruotsiin tuotiin aikoinaan rautamalmin käsittelyn taitavia valloneja rakentamaan kaivosteollisuutta. Suomen rautaruukkien perustajista useat olivat valloneja, ja he toivat työvoimaa Ruotsista ja jopa suoraan Valloniasta, esimerkiksi Antskogin ruukkiin. ==Lähteet== ==Aiheesta muualla== *Suomen Vallonit ry Luokka:Belgian etniset ryhmät
Pystyviiva

Pystyviiva eli putkimerkki on yleensä tietokoneen näppäimistön vasemmalla puolella ja näyttää tältä: |. Useimmilla näppäimistöillä merkin voi tuottaa näppäinyhdistelmällä .Pystyviiva Kielitoimiston ohjepankki Pohjoismaisessa Mac-näppäimistössä pystyviiva saadaan yhdistelmällä ⌥7. Putkimerkkiä käytetään erottimena esimerkiksi sanakirjoissa ja ohjelmakoodeissa, ja jotkin internetsivut vaativat kyseisen merkin käyttöä sisäisten linkkien tekoon. Merkkiä käytetään myös esimerkiksi Linux-käyttöjärjestelmien komentoliittymissä (niin sanottu Unix-putki). Pystyviiva löytyy myös melkein jokaisen Wikipedia-artikkelin lähdekoodista. Propositiologiikassa pystyviiva on Shefferin viivana tunnetun loogisen konnektiivin symboli. Matematiikassa pystyviivaa käytetään muun muassa itseisarvon symbolina. == Lähteet == Luokka:Typografia
Vetterli M 1869

Vetterli M 1869 on sveitsiläisen Friedrich Vetterlin suunnittelema putkimakasiinilla varustettu jalkaväkikivääri. Kivääristä on olemassa myös myöhempiä muunnoksia, kuten Vetterli M1881. == Käyttö Suomessa == Vetterli M 1869 -kiväärejä salakuljetettiin Suomeen SS John Graftonilla aktivisteille. Tapahtumasta johtuen kiväärityyppiä kutsuttiin Suomen sisällissodan ja talvi- sekä jatkosodan aikoina Graftoneiksi. Kiväärityyppi oli vanhentunut jo Suomen sisällissodan aikana, jolloin ajanmukaista aseistusta kansainvälisesti edustivat Itä-Euroopassa venäläinen Mosin-Nagant vuodelta 1891 sekä saksalainen Mauser vuodelta 1898. Vetterli M 1869:ää kuitenkin käytettiin vielä Suomen sisällissodan aikana rintamajoukoillakin. ==Aiheesta muualla== *The Vetterli Series *M1869, M1869/71, M1878 & M1881 Vetterli Luokka:Kiväärit
Gianfranco Comotti

Gianfranco "Franco" Comotti (24. heinäkuuta 1906 Brescia, Italia– 10. toukokuuta 1963 Bergamo, Italia) oli italialainen kilpa-autoilija. Comotti osallistui Grand Prix -kilpailuihin ensimmäistä kertaa vuoden 1928 Italian Grand Prix'ssa Talbotilla. Myöhemmin, noin vuoden 1930 aikoihin, hän siirtyi Alfa Romeolle. Alfa Romeolla hän voitti vuoden 1933 Napolin Grand Prix'n. Autonaan hänellä oli Alfa Romeo 2600. Seuraavana vuonna hän voitti Ranskassa ajetun Grand Prix du Comminges'n. Toisen maailmansodan aikaisten vakoojan tehtävien jälkeen Comotti työskenteli öljyteollisuudessa, kunnes siirtyi Talbot-Lago-talliin. Formula 1 -sarjaan Comotti osallistui kausilla 1950 ja 1952. Kaudella 1950 hän osallistui vain yhteen kilpailuun Maserati-autolla. Kaudella 1952 hän osallistui niin ikään vain yhteen kilpailuun, mutta tällä kertaa autona oli Ferrari. Vuoden 1950 kilpailu päättyi keskeytykseen ja hän oli kahdestoista vuoden 1952 kilpailussa, joten pisteitä Comotti ei F1-urallaan saavuttanut ollenkaan. Comotti oli yksi yhdeksästä Club international des anciens pilotes de Grand Prix F1 -kerhon perustajista vuonna 1962. Hän oli naimisissa kilpa-autoilija Anna Maria Peduzzin kanssa ja pariskunta ajoi myös yhteisiä kilpailuja, muun muassa Mille Migliaa. 10\. toukokuuta 1963 hän kuoli 56-vuotiaana. == Formula 1 -tulokset == Vuosi Talli 1 2 3 4 5 6 7 8 Sijoitus Pisteet 1950 Maserati GBR MON INDY SWI BEL FRA ITA Kesk. \- 0 1952 Ferrari SWI INDY BEL FRA 12 GBR GER DUT ITA \- 0 == Lähteet == Luokka:Italialaiset Formula 1 -kuljettajat Luokka:Vuonna 1906 syntyneet Luokka:Vuonna 1963 kuolleet
Thir13en Ways to Go

__NOTOC__ Thir13en Ways to Go on The Knobin toinen studioalbumi, joka julkaistiin vuonna maaliskuussa 2007. == Kappaleet== # # # # # # # # # # # # # == Kokoonpano == === Yhtye === * Tapani Kangas – laulu * Tuomo Kankaanpää – kitara, taustalaulu * Jami Pohjoismäki – bassokitara * Jonne Haapa-aho – rummut === Tuotanto === * Mikko Tuliniemi – äänittäjä, miksaaja, masteroija, taustalaulu * Anssi Hanhimäki – layout * Ville "Weezel" Valkonen – valokuvat == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio == Lähteet == == Aiheesta muualla == * Thir13en Ways to Die discogs.com -sivustolla Luokka:Vuoden 2007 albumit Luokka:The Knobin albumit
Arbre du Ténéré

L’Arbre du Ténéré eli Ténérén puu oli Saharan autiomaassa kasvanut kierreakaasia, joka tunnettiin maailman syrjäisimpänä puuna. Se toimi aikanaan maamerkkinä Nigerin koillisosan Ténérén alueella kulkeneille karavaaneille. Puu oli niin tunnettu, että se oli ainoa puu, joka oli merkitty karttaan, jonka mittakaava oli 1:4 000 000. L’Arbre du Ténéré oli viimeinen jäljelle jäänyt puu ajalta, jolloin aavikko ei ollut niin kuiva kuin nykyään. Puu oli ollut yksinään vuosikymmeniä. Talvella 1938–1939 puun lähistölle kaivettiin kaivo, ja ilmeni että puun juuret ulottuivat pohjaveteen 33–36 metriä maanpinnan alla. Puu kuoli vuonna 1973 libyalaisen rekan törmättyä siihen. 8. marraskuuta 1973 kuollut puu siirrettiin Nigerin kansallismuseoon Niameyssä. Sen tilalle pystytettiin yksinkertainen metalliveistos symboloimaan puuta. == Lähteet == == Aiheesta muualla == Luokka:Puuyksilöt Luokka:Akaasiat Luokka:Niger Luokka:Sahara Luokka:Veistokset
Songs of Silence

Songs of Silence - Live in Tokyo on suomalaisen Sonata Arctican ensimmäinen livealbumi. Se nauhoitettiin 4. syyskuuta 2001 Shibuya On Air Eastilla Tokiossa, Japanissa ja julkaistiin Suomessakin samassa kuussa. Konsertti on nauhoitettu Silence-albumin kiertueelta, ja se sisältää lisäksi Sonata Arctican ensimmäisen albumin Ecliptican, kappaleita. Suomessa albumi päätyi albumilistan 22. sijalle ja pysyi top 40:ssä 6 viikkoa. Se on ainoa Sonata Arctican albumeista, joka ei ole myynyt kultaa Suomessa. Myöhemmin Sonata Arctica on julkaissut For the Sake of Revenge -live-CD:n ja -DVD:n. ==Kappalelistaus== # "Intro" (1,11) # "Weballergy" (4,25) # "Kingdom For a Heart" (4,10) # "Sing In Silence" (3,50) # "False News Travel Fast" (5,20) # "Last Drop Falls" (5,15) # "Respect the Wilderness" (4,03) # "FullMoon" (5,24) # "The End of This Chapter" (6,01) # "Replica" (5,12) # "My Land" (5,02) # "Black Sheep" (4,08) # "Wolf & Raven" (6,09) == Arvostelut == * Imperiumi: 8½/10Sonata Arctica: Songs Of Silence - Live In Tokyo Viitattu 10.12.2022. * Soundi: Sonata Arctica: Songs Of Silence - Live In Tokyo Viitattu 10.12.2022. == Lähteet == ==Aiheesta muualla== * * Luokka:Vuoden 2001 konserttitallenteet Luokka:Sonata Arctican albumit
Reijo Salminen (taikuri)

Reijo Salminen (4. joulukuuta 1930 – 7. marraskuuta 2003) oli suomalainen taikuri, joka nousi 1950-luvulla Pohjoismaiden taikureiden kärkeen. Vuonna 1950 hän voitti taikureiden PM-kilpailuissa manipulaattorisarjan ykköspalkinnon. Toisen kerran Salminen voitti Pohjoismaiden mestaruuden vuonna 1955. Salminen aloitti julkiset esiintymiset jo 8-vuotiaana ja ryhtyi ammattilaiseksi 15-vuotiaana. Hänet hyväksyttiin taikuriyhdistys Taikapiiriin 18-vuotiaana. Salmisen kansainvälinen ura alkoi 1950-luvun Pohjoismaiden mestaruuksista, ja hän muun muassa istui taikureiden MM-kilpailuiden tuomaristossa vuonna 1988. ==Aiheesta muualla== * Reijo Salmisen muistokirjoitus Helsingin Sanomissa Luokka:Suomalaiset taikurit Luokka:Vuonna 1930 syntyneet Luokka:Vuonna 2003 kuolleet
Mercedes-Benz SLK-sarja (R170)

Mercedes-Benz SLK R170 on Mercedes-Benz SLK-sarjan vuonna 1996 Torinon autonäyttelyssä esitelty ensimmäinen sukupolvi. Euroopassa auto tuli myyntiin syyskuussa 1996 ja ensimmäinen auto valmistui tuotantolinjalta tammikuussa 1997. R170:n seuraajaksi tuli Mercedes-Benz R171 vuonna 2004. == Yleistä == Ensimmäisenä täytenä valmistusvuonna autoa valmistettiin yli 48 000 kappaletta – noin puolet alun perin suunniteltua enemmän. Autoja valmistettiin sekä Saksassa että Etelä-Afrikassa. Ensimmäisen sukupolven viimeinen auto valmistettiin huhtikuussa 2004 ja myytyjä autoja laskettiin yhteensä yli 311 000 kappaletta. vasen|pienoiskuva|Mercedes-Benz SLK 32 AMG Maaliskuussa 2000 esiteltiin facelift-malli. Vakiovarusteiksi tulivat muun muassa ajonvakautusjärjestelmä, kuusivaihteinen manuaalivaihteisto, sivuturvatyynyt sekä ilmastointi. Ulkonäkömuutoksina auton sivuvilkut siirrettiin Mercedeksen muiden mallien esimerkin tavoin ovipeileihin ja puskuriin lisättiin sumuvalot. Myös tavaratilan avaukahvan avausnappi vaihtui avauskahvaksi. Samalla esiteltiin 200 Kompressor ja 320 -moottorit. Lisäksi 230K-moottori sai neljä lisähevosvoimaa. Keväällä 2001 esiteltiin suorituskykyinen SLK 32 AMG-malli. Ennen valmistuksen lopettamista, esiteltiin vielä keväällä 2003 Final Edition -erikoismalli, jossa oli muun muassa 16-tuumaiset alumiinivanteet, nappanahkasisustus ja krominen jäähdyttäjänsäleikkö. Vuoden 2002 Euro NCAP -kolaritestistä R170 sai tulokseksi neljä tähteä viidestä. == Moottorivaihtoehdot == * 200, R4, 1 998 cm3, 100 kW (136 hv), 190 Nm (1996-2000) * 200 Kompressor, R4, 1 998 cm3, 120 kW (163 hv) @5 300 r/min, 230 Nm @2500-4800 r/min (2000-2004) * 230 Kompressor, R4, 2 295 cm3, 142 kW (193 hv), 280 Nm (1996-2000) * 230 Kompressor, R4, 2 295 cm3, 145 kW (197 hv), (2000-2004) * 320, V6, 3 199 cm3, 160 kW (218 hv), (2000-2004) * 32 AMG Kompressor, V6, 3 199 cm3, 260 kW (354 hv) == Suorituskyky == * 200: 208 km/h, 9,3 s * 200K: 223 km/h, 8,2 s * 230K (193 hv): 231 km/h, 7,6 s, 8,8 l/100 km * 230K (197 hv): 240 km/h * 320: 245 km/h * 32 AMG: 250 km/h, 5,2 s == Mitat == *Pituus: 4 010 mm *Leveys: 1 712 mm *Korkeus: 1 274 mm *Akseliväli: 2 400 mm *Omamassa: 1 365 kg == Muuta == * Vuodesta 2003 alkaen valmistettu Chrysler Crossfire perustui teknisesti R170-sukupolveen. == Palkintoja == * Bild am Sonntag palkitsi mallin marraskuussa 1996 Kultainen ohjauspyörä -palkinnolla. * Auto Motor und Sport -lehden lukijat valitsivat auton parhaaksi avoautoksi vuonna 1997. == Lähteet == == Aiheesta muualla == SLK (R170) Luokka:S-segmentin autot Luokka:1990-luvun autot Luokka:2000-vuosikymmenen autot
M/S Baltica

M/S Baltica () on ro-ro-rahtialus. Alus on rakennettu vuonna 1990 Ulsanissa, Etelä-Koreassa. Kuollutta painoa Balticalla on 13 773 tonnia ja sen jääluokitus on 1A Super. Huhtikuun 2011 lopussa alus siirtyi PowerLine- varustamolle, joka liikennöi sillä Helsingin Vuosaaren ja Lyypekin Travemünden välillä. == Käyttöhistoria == Alus laskettiin vesille 17. kesäkuuta 1990 ja elokuussa se luovutettiin Forestmar Co:n (Ahlers Line) omistukseen, joka rekisteröi sen Kyproksen lipun alle. Kotisatamaksi tuli Limassol. Tuolloin alus oli nimeltään Ahlers Baltic. Tämän jälkeen Finncarriers aloitti liikennöinnin aluksella, reitillä Belgia–Iso-Britannia–Suomi. Helmikuussa 1995 Poseidon Schiffahrt OHG osti aluksen. Kotisatama säilyi Limassolina. Uusi omistaja nimesi aluksen Transbalticaksi. Uudelleenkastettu alus jatkoi Finncarriersin liikenteessä. 19. maaliskuuta 1995 Transbaltica ajoi karille Turun läheisyydessä. Tämän jälkeen alus meni korjaustöitä varten saksalaiselle Blohm + Voss -telakalle Hampuriin. 17. marraskuuta 1997 Finnlines osti Poseidon Schiffahrtin ja alus siirtyi näin Finnlinesin omistukseen. 19\. marraskuuta 2003 norjalainen Finland RoRo K/S osti aluksen yhdessä neljän muun aluksen kanssa Finnlinesiltä. Muut alukset olivat M/S Transfinlandian, M/S Astrean, M/S Finnrunnerin ja M/S Finnriderin. Uusi omistaja vuokrasi aluksen Finnlinesille. Nykyisen Baltica -nimensä alus sai 19. joulukuuta 2003. 11\. heinäkuuta – 29. heinäkuuta 2007 alus oli kuivatelakalla. Huhtikuussa 2011 aluksen uudeksi omistajaksi tuli Maltalla kirjoilla oleva Powerco Shipping Malta, Ltd. Vuosina 2011 ja 2012 alus liikennöi Helsingin Vuosaaren ja Travemünden välillä PowerLine-varustamon aluksena. Marraskuussa 2012 alus meni telakalle huollettavaksi. Lokakuussa 2015 laivan uudeksi omistajaksi tuli Godby Shipping ja samalla laiva liputettiin Suomen lipun alle. Laiva jatka Transproconin rahtauksessa. == Lähteet == == Aiheesta muualla == *Fakta om Fartyg – M/S Ahlers Baltic *Balticasta Finnlinesin sivuilla Baltica
Liikapuron tekojärvi

Liikapuron tekojärvi on tekojärvi Kurikan kaakkoisosassa Ylivallin kylässä, entisen Jalasjärven kunnan alueella. Liikapuron tekojärvi on yksi Etelä- Pohjanmaalle tehdyistä tekojärvistä, joiden tarkoituksena on säännöstellä Kyrönjoen tulvia. Liikapuron tekojärven vesipinta-ala on 310 hehtaaria ja sen valuma-alue on 2 700 hehtaaria. Se kuuluu Seinäjoen valuma-alueeseen. Liikapuron tekojärvi rakennettiin vuosina 1966–1968. Kyrönjoen tulvat aiheuttivat 1950- ja 1960-luvuilla laajan yhteiskunnallisen keskustelun, josta käytettiin nimitystä Kyrönjoen tulvasota. Järven rannoilla on kesäasutusta. == Lähteet == == Aiheesta muualla == *Kuvia järveltä Luokka:Jalasjärven järvet Luokka:Suomen tekojärvet Luokka:Kyrönjoen vesistö